Ψητά μήλα με κανέλα και τζίντζερ
Ψητά μήλα νόστιμα και αρωματικά, ένα ελαφρύ επιδόρπιο για όλες τις ώρες. Ταιριάζει πολύ και στο γιορτινό τραπέζι.
8 μήλα, προτιμότερο golden delicious (κίτρινα γλυκά μήλα), καθαρισμένα, ολόκληρα, 500 ml χυμός πορτοκαλιού, ξύσμα από 4 λεμόνια, 4 μήλα κόκκινα, καθαρισμένα, χοντροτριμμένα, 2 κουτ. σούπας στέβια, 2 κουτ. γλυκού φρέσκο τζίντζερ, τριμμένο (ή 1 κ.γ. σε σκόνη), χυμός από 1 λεμόνι, 2 κουτ. γλυκού κανέλα σε σκόνη
Για τα ψητά μήλα, αρχικά προθερμαίνουμε το φούρνο στους 180°C. Από τα κίτρινα μήλα αφαιρούμε τον πυρήνα με τα κουκούτσια με το ειδικό εργαλείο ή προσεκτικά με ένα κοφτερό, μυτερό μαχαίρι. Τα βάζουμε σε ένα ταψί, περιχύνουμε με το χυμό πορτοκαλιού, σκεπάζουμε με λαδόκολλα, μετά με αλουμινόχαρτο και ψήνουμε για 30 λεπτά.Στο μεταξύ, ζεματίζουμε το ξύσμα για 10 δευτερόλεπτα σε ένα μπρίκι με νερό που βράζει. Σουρώνουμε αμέσως.Σε ένα μπολ ρίχνουμε το ξύσμα με τα υπόλοιπα υλικά για τη γέμιση και ανακατεύουμε. Ξεφουρνίζουμε τα μήλα και τα παραγεμίζουμε με ένα κουταλάκι με το μείγμα. Χαμηλώνουμε τη θερμοκρασία στους 150°C και ξαναβάζουμε το ταψί στο φούρνο ξεσκέπαστο για ακόμη 20 - 30 λεπτά ή μέχρι να μελώσουν τα μήλα.Ενδιαμέσως, περιχύνουμε τα μήλα 2-3 φορές με τα υγρά του ταψιού.Σερβίρουμε τα μήλα με το ζουμάκι τους και γαρνίρουμε με φύλλα δυόσμου.
Λεμόνι,Μήλο,Πορτοκάλι